23. ΝΟΜΟΘΕΤ. ΔΙΑΤΑΓΜΑ υπ’ αριθ. 462 της 31/31 Οκτ. 1947 (ΦΕΚ Α΄244) Περί οργανώσεως του Βασιλικού Ναυτικού. ΚΕΦΑΛΑΙΟΝ Α΄ Θεμελιώδεις Διατάξεις Περιεχόμενον και σκοπός του παρόντος Ν.Δ/τος Άρθρ.1.-1.Δια των διατάξεων του παρόντος Ν.Δ/τος ρυθμίζονται τα της οργανώσεως εν γένει του Βασιλικού Ναυτικού εν ειρήνη και εν πολέμω και ειδικώτερον τα της οργανώσεως του Υπουργείου Ναυτικών, παρέχονται δε γενικαί και ειδικαί εξουσιοδοτήσεις δια την εκάστοτε οργάνωσιν των πάσης φύσεως υπηρεσιών του Β. Ναυτικού εντός του πλαισίου του παρόντος. Προορισμός του Β. Ναυτικού Άρθρ.2.-Το Β. Ναυτικόν αποσκοπεί τον έλεγχον των θαλασσίων συγκοινωνιών και των ακτών, την παροχήν βοηθείας εις τας λοιπάς ενόπλους δυνάμεις της Χώρας, την ασφάλειαν και ανεξαρτησίαν του Έθνους και την διατήρησιν του Ναυτικού γοήτρου και των Ναυτικών παραδόσεων του Ελληνικού Λαού. Σύνθεσις του Β. Ναυτικού Άρθρ.3.-1.Το Β. Ναυτικόν διοικούμενον υπό του Υπουργού (των Ναυτικών) αποτελείται εκ Κεντρικών και Περιφερειακών Υπηρεσιών, αίτινες κατανέμονται εις τα εξής Συγκροτήματα.  α) Τας Υπηρεσίας του Υπουργείου (Ναυτικών) ως εν άρθρ. 7 του παρόντος καθορίζεται. β) Την Ναυτικήν Δύναμιν απαρτιζομένην εκ του συνόλου των μαχίμων και βοηθητικών πλοίων του Β. Ν. γ) Τον Β. Ναύσταθμον ή Ναυστάθμους. Ούτοι αποτελούνται εκ του συνόλου των αναγκαιουσών Υπηρεσιών, αίτινες σκοπούσι τας επισκευάς, την συντήρησιν και την από απόψεως υλικού και εφοδίων παρασκευήν και εξοπλισμόν του Β.Ν. προς πόλεμον. δ) Τας Σχολάς και τα εκπαιδευτικά πλοία. Σκοπός τούτων είναι η από απόψεως εκπαιδεύσεως παρασκευή του προσωπικού του Β.Ν. δια τον πόλεμον. ε) Τας Ναυτικάς Διοικήσεις και Ναυτικάς Βάσεις και την Παράκτιον, Τοπικήν και Αντιεροπορικήν Άμυναν. Αύται απαρτίζονται εκ χερσαίων και θαλασσίων εγκαταστάσεων του Β.Ν. ως και πλωτών μέσων, έχουσι δε σκοπόν την εν πολέμω διεύθυσιν της ναυτιλιακής κινήσεως και τον έλεγχον και άμυναν των λιμένων και των ακτών της Χώρας. ς) Πάσαν άλλην αυτοτελή Υπηρεσίαν σκοπούσαν την θεραπείαν των αναγκών του Β.Ν. Σελ. 6 ζ) Υπηρεσίας και Σώματα άτινα  πλην της θεραπείας των αναγκών του Β.Ν., εξυπηρετούν εκ παραλλήλου και ετέρους Κρατικούς σκοπούς, 2. Δι την εκπλήρωσιν του προορισμού του Β.Ναυτικού δύνανται να τίθενται υπό τα διαταγάς του Υπουργού (των Ναυτικών) και Υπηρεσίαι ή Σώματα αρμοδιότητος ετέρου Υπουργείου, συμφώνως προς τας εκάστοτε ισχυούσας διατάξεις. 3.Προς επίτευξιν στενής συνεργασίας των ενόπλων του Έθνους Δυνάμεων, συμμετέχουσιν εις άπαντα τα κλιμάκια της Διοικήσεως εκπρόσωποι του Στρατού και της Β. Αεροπορίας δια την μελέτην, προπαρασκευήν και εκτέλεσιν πάσης συνδεδυασμένης  επιχειρήσεως. 4.Η όλη προς θεραπείαν των αναγκών του Β.Ν. μέριμνα αναλύεται εις υπηρεσίας, εκάστη των οποίων, ασχέτως προς την εν εδάφ. 1 του παρόντος άρθρου χωρικήν διαίρεσιν των συγκροτημάτων, αντιστοιχεί εις ωρισμένην αρμοδιότητα διήκουσαν ομοιομόρφως καθ’ όλην την κλιμάκωσιν της Διοικήσεως. Η διάκρισις και οργάνωσις των κατά την παρούσαν παράγραφον υπηρεσιών γενήσεται δια των κατά τα άρθρ. 24 και 25 του παρόντος Ν.Δ/τος εκδοθησομένων Β.Δ/των. Στρατός κατά θάλασσαν Άρθρ.4.-1.Το προσωπικόν του Β. Ναυτικού μετά του στρατιωτικώς οργανωμένου προσωπικού των εν παρ.2 του άρθρ. 3 του παρόντος Ν.Δ/τος Υπηρεσιών και Σωμάτων αποτελεί τον κατά θάλασσαν Στρατόν της Χώρας. Εις τούτον ανήκουσιν και το μόνιμον τεχνικόν προσωπικόν των Συνεργείων, το προσωπικό Φάρων και το προσωπικόν  της Υδρογραφίας. 2. Θεωρούνται επίσης μετέχοντες του κατά θάλασσαν Στρατού και οι Στρατιωτικοί, οι υπαγόμενοι υπό την αρμοδιότητα άλλων Υπουργείων, οίτινες τίθενται μεμονωμένως ή κατά τμήματα υπό τας διαταγάς του Υπουργού  των Ναυτικών δι’ ωρισμένον χρόνον ή σκοπόν. 3.Προς ενίσχυσιν του προσωπικού του κατά θάλασσαν Στρατού δι’ ειδικάς Υπηρεσίας ή εργασίας προσλαμβάνεται ή και αποσπάται εξ άλλων Υπουργείων πολιτικόν προσωπικόν κατά τα δι’ ειδικών διατάξεων οριζόμενα. ΚΕΦΑΛΑΙΟΝ Β΄ Άρθρ.5-26.(Οργανικαί διατάξεις, αφορώσαι τας κεντρικάς και περιφερειακάς υπηρεσίας του Ναυτικού, το Ανώτ. Ναυτ. Συμβούλιον, το Γ.Ε.Ν. κλπ. Τα θέματα ταύτα ήδη διέπονται υπό του Ν.Δ. 2387/1953 περί Υπουργείου Εθν. Αμύνης (τόμ. 36 σελ. 5) και των βάσει του άρθρ. 25 αυτού εκδιδομένων αποφάσεων του Υπ. Εθν. Αμύνης, μη δημοσιευομένων εις την Εφημερίδα της Κυβερνήσεως). 37.Α.α.23 Οργάνωσις Υπηρεσιών Πολεμικού Ναυτικού Καταργούμεναι διατάξεις Άρθρ.27.-1.Από της ισχύος του παρόντος καταργούνται αι κάτωθι διατάξεις: (α)Το Ν.Δ/μα της 2.5.1935 "περί της οργανώσεως του Πολεμικού Ναυτικού (ΦΕΚ 198 Α). (β)Αι αντικείμεναι διατάξεις του Α.Ν. 905/1937 "περί καταστάσεως Αξιωματικών Β.Ν. " ως ετροποποιήθη μεταγενεστέρως. (γ)Ο Νόμ. 5938/1933 "περί καταστάσεως Β. Πλοίων και συγκροτήσεως αυτών εις Ν. Δύναμιν" (ΦΕΚ 383 Α). (δ)Ο Νόμ. 4814/1930 "περί συστάσεως εκπαιδευτικής Μοίρας εν των Πολεμικώ Ναυτικώ" (ΦΕΚ 242 Α). (ε)Το Ν.Δ. της  9.4.1935 "περί μετονομασίας της εκπαιδευτικής Μοίρας εις Ανωτέραν Διοίκησιν Σχολών" (ΦΕΚ 136 Α). (ς)Αι αντικείμεναι εις τον παρόντα Νόμον διατάξεις του Νόμ. 2213/1920 "περί οργανισμού της Κεντρικής Υπηρεσίας του Υπουργείου Ναυτικών" (ΦΕΚ 143 Α). (ζ)Αι αντικείμεναι εις τον παρόντα Νόμον διατάξεις του Α.Ν. 28/10/1935 "περί οργανισμού του Υπουργείου Ναυτικών" (ΦΕΚ 547 Α). (η)Ο εν Μέση Ανατολή εκδοθείς Α.Ν. 3309/1944 "περί οργανώσεως Β. Ναυτικού" αναδημοσιευθείς εις (ΦΕΚ 45 Α/1945). (ι)Ο Α.Ν. 253/1945 "περί παρατάσεως της προθεσμίας της δευτέρας παραγράφου άρθρ. 9 του Α.Ν. 3309/1944 "περί οργανώσεως Β.Ν." (ΦΕΚ 84 Α).   (ια)Ο Α.Ν. 298/1945 "περί αναθέσεως δικαιώματος υπογραφών εις Ναύαρχον Αρχηγόν" (ΦΕΚ 109/Α). (ιβ)Ο Α.Ν. 407/1945 "περί τροποποιήσεως άρθρ. 4 του Α.Ν. 3309/1944 "περί οργανώσεως  Β.Ν." (ΦΕΚ 155 Α). (ιγ)Ο Α.Ν. 498/1945 "περί τροποποιήσεως άρθρ. 4 του Α.Ν. 3309/1944 "περί οργανώσεως Β.Ν." (ΦΕΚ 202 Α). (ιδ)Ο Α.Ν. 613/1945 "περί τροποποιήσεως διατάξεως του Α.Ν. 3309/1944 "περί οργανώσεως Β.Ν." (ΦΕΚ 250 Α). (ιε)Το Ν.Δ.3.9.1926 "περί τίτλων Διοικήσεως εν των Π. Ναυτικώ" (ΦΕΚ 293 Α). (ις)Το δεύτερον εδάφιον του άρθρ. 2 του Β.Δ. της 6.8.1912 "περί επιθεωρήσεως των Υπηρεσιών κλπ. του Ναυτικού, (ΦΕΚ 240 Α ), ως το άρθρον τούτο αντικατεστάθη υπό του Β.Δ. της 28.9.1913 "περί τροποποιήσεως του Β.Δ. της  6/8/1912" (ΦΕΚ 197 Α). (ιζ)Πάσα γενική ή ειδική διάταξις αντικειμένη εις το παρόν Ν.Δ/μα. Η ισχύς του παρόντος άρχεται από την δημοσιεύσεώς του εις την Εφημερίδα της Κυβερνήσεως. 